cyanic-selkie/wikianc huggingface dataset:
Κατάλογος αρχηγών κράτους της Ελλάδας
Οίκος του Γκλύξμπουργκ (1863–1924)
Τον Οκτώβριο του 1862 ο Όθων εκθρονίστηκε με λαϊκή εξέγερση, αλλά ενώ οι Έλληνες απέρριψαν τον Όθωνα, δεν φαίνονταν αντίθετοι στην ιδέα της βασιλείας γενικά. Πολλοί Έλληνες επιδιώκοντας στενότερους δεσμούς με την κατ’ εξοχήν παγκόσμια δύναμη της Μεγάλης Βρετανίας, υποστήριξαν την ιδέα βασιλιάς της Ελλάδας να γίνει ο Πρίγκιπας Αλφρέδος, δευτερότοκος γιος της Βασίλισσας Βικτορίας και του Πρίγκιπα Αλβέρτου. Ο Υπουργός Εξωτερικών της Αγγλίας Υποκόμης Πάλμερστον πίστευε ότι Έλληνες "αδημονούσαν για την αύξηση της επικράτειάς τους", ελπίζοντας ότι επιλογή του Αλφρέδου θα είχε ως αποτέλεσμα την ενσωμάτωση των Επτανήσων στο Βασίλειο της Ελλάδας, τα οποία τότε ήταν Βρετανικό προτεκτοράτο.
Όμως, η Σύσκεψη του Λονδίνου του 1832 είχε απαγορεύσει στις βασιλικές οικογένειες των Μεγάλων Δυνάμεων να αποδεχτούν το στέμμα της Ελλάδας, και σε κάθε περίπτωση, η Βικτορία ήταν σθεναρά εναντίον της ιδέας. Παρόλ’ αυτά οι Έλληνες επέμεναν να γίνει δημοψήφισμα για το θέμα του αρχηγού του κράτους το Νοέμβριο του 1862, το οποίο ήταν και το πρώτο δημοψήφισμα που έγινε στην Ελλάδα.
Ο Πρίγκιπας Αλφρέδος αρνήθηκε το θρόνο, και ο Πρίγκιπας Γουλιέλμος της Δανίας εκλέχτηκε από την Εθνοσυνέλευση για να γίνει ο Βασιλιάς των Ελλήνων, Γεώργιος Α΄ της Ελλάδας ο οποίος έφθασε στην Αθήνα και ορκίστηκε επίσημα στις 30 Οκτωβρίου 1863.
Δεύτερη Ελληνική Δημοκρατία (1924–1935)
Η Δεύτερη Ελληνική Δημοκρατία ήταν κοινοβουλευτική δημοκρατία που ανακηρύχθηκε στις 25 Μαρτίου 1924, και επικυρώθηκε με το δημοψήφισμα για την κατάργηση της Μοναρχίας. Το διάστημα από τις 19 Δεκεμβρίου, ημερομηνία αναγκαστικής αναχώρησης του Βασιλέα στο εξωτερικό, έως τις 24 Μαρτίου, ασκούσε την αντιβασιλεία ο ναύαρχος Παύλος Κουντουριώτης. Η Δεύτερη Ελληνική Δημοκρατία καταργήθηκε με το δημοψήφισμα για την μοναρχία του 1935. Ο Κουντουριώτης αρχικά διατήρησε τον τίτλο του Αντιβασιλέα (παρά τη μετονομασία του κράτους σε Ελληνική Πολιτεία), μέχρι τα μέσα του Μαρτίου, όταν και ονομάστηκε Κυβερνήτης. Ονομάστηκε Πρόεδρος της Δημοκρατίας με σχετικό ψήφισμα της Δ΄ Συντακτικής Συνέλευσης στις 24 Μαΐου, όταν και το κράτος μετονομάστηκε σε Ελληνική Δημοκρατία.
{{legend|#E6E6AA|Προσωρινός πρόεδρος}}
Οίκος του Γκλύξμπουργκ (1935–1973)
Στις 10 Οκτωβρίου 1935 ο Γεώργιος Κονδύλης με κίνημα κατάργησε την προεδρική δημοκρατία και μετά την διεξαγωγή νόθου δημοψηφίσματος τον Νοέμβριο, επανεγκατέστησε την βασιλευομένη δημοκρατία. Ο ίδιος ανέλαβε την αντιβασιλεια μεχρι τις 25 Νοεμβρίου, ημερομηνία κατά την οποία επέστρεψε ο Γεώργιος β'. {{legend|#E6E6AA|Αντιβασιλεία}}
Ελληνική Δημοκρατία υπό την Χούντα των Συνταγματαρχών (1973–1974)
Την 1η Ιουνίου 1973 η χούντα κατάργησε τη μοναρχία και την αντικατέστησε με προεδρευομένη δημοκρατία. Η κατάργηση της μοναρχίας εγκρίθηκε με το δημοψήφισμα που έγινε στις 29 Ιουλίου 1973.
Τρίτη Ελληνική Δημοκρατία (1974–σήμερα)
Το 1974 η Χούντα των Συνταγματαρχών ανατράπηκε και η δημοκρατία αποκαταστάθηκε. Έγινε και δεύτερο δημοψήφισμα στις 8 Δεκεμβρίου 1974, που επιβεβαίωσε την κατάργηση της μοναρχίας και την καθιέρωση της παρούσας κοινοβουλευτικής δημοκρατίας, με τον Πρόεδρο της Ελληνικής Δημοκρατίας ως αρχηγό του κράτους.
{{legend|#E6E6AA|Αναπληρωτής πρόεδρος}}
Εξωτερικοί σύνδεσμοι
Κατηγορία:Πολιτική της Ελλάδας Κατηγορία:Κατάλογοι που αφορούν την Ελλάδα Ελλαδα
Βολογέσης Ε΄ της Παρθίας
Ο Βολογέσης Ε΄ της Παρθίας (... - 208), βασιλιάς των Πάρθων (191 - 208) ήταν γιος και διάδοχος του βασιλιά των Πάρθων Βολογέση Δ΄. Αφού πρώτα κατάφερε να εξουδετερώσει την αντίδραση του υποτελή βασιλιά Οσρόη που ήθελε να σφετεριστεί τον θρόνο, δέχθηκε την επίθεση (195) του Ρωμαίου αυτοκράτορα Σεπτίμιου Σεβήρου (193 - 211) ο οποίος προχώρησε στη Μεσοποταμία λεηλατώντας την πρωτεύουσα των Πάρθων Κτησιφώντα (199). Ο Σεπτίμιος Σεβήρος αιχμαλώτισε πολλούς Πάρθους και τους πούλησε ως δούλους. Ο Βολογέσης αναγκάστηκε να κλείσει ειρήνη παραχωρώντας τον έλεγχο της Μεσοποταμίας στους Ρωμαίους. Διάδοχος του ήταν ο μεγαλύτερος γιος του Βολογέσης ΣΤ΄, αλλά αργότερα ένας μικρότερος γιος του ο Αρτάβανος τον ανέτρεψε από τον θρόνο. Είχε πολλούς ακόμα γιούς ανάμεσα στους οποίους αναφέρονται ο Ρεβ Α΄ βασιλιάς της Ιβηρίας και ο Χοσρόης Α', βασιλιάς των Αρσακιδών της Αρμενίας.
Εξωτερικοί σύνδεσμοι
Κατηγορία:Πάρθοι βασιλείς
Οροσειρά Τσούγια
Η οροσειρά Τσούγια είναι τμήμα των Αλτάι στα σύνορα της Ρωσίας και του Καζακστάν, κοντά στην περιοχή των συνόρων της Κίνας και της Μογγολίας. Έχει μέσο υψόμετρο 2.743 μ. με κορυφές που ποικίλουν από 3.505 έως 4.000 μ. Η υψηλότερη κορυφή αυτού του ορεινού συστήματος φθάνει τα 4.173 μ (Μαάσι Μπας) ή 4.177 σύμφωνα με άλλη πηγή
Παγετώνες
Υπάρχουν περίπου 10 παγετώνες στο βόρειο τμήμα της οροσειράς, δεδομένου ότι τόσο στη βόρεια όσο και η στη νότια κόψη της οροσειράς, μαζί με τα όρη Κατούν, αναπτύσσεται περίπου το 70% των παγετώνων της νότιας Σιβηρίας. Τα όρη Τσούγια πήραν το όνομά τους από τον ποταμό Τσούγια.
Οικολογία
Οι πλαγιές του βόρειου τμήματος της οροσειράς Τσούγια φιλοξενούν δύο είδη πεύκου, το pinus sibirica και το larix sibirica. Ιδιαίτερα χαρακτηριστικά των σχηματισμών τους μελετήθηκαν στον οικότονο της Βόρειας Κόψης της Τσούγια (2235–2475 μ. πάνω από τη στάθμη της θάλασσας). Και τα δύο είδη σχηματίζουν μεικτά συμπλέγματα στο κατώτερο τμήμα του οικοτόνου αλλά αναπτύσσονται μεμονωμένα και σκόρπια στο ανώτερο τμήμα του. Η ανάπτυξη των μεικτών συμπλεγμάτων από τα δύο αυτά είδη πεύκης συνδέθηκε με την αλλαγή της θερμοκρασίας στα μέσα του 20ού αιώνα (από το 1930 για το larix sibirica και το 1950 για το pinus sibirica).
Παραπομπές-σημειώσεις
Κατηγορία:οροσειρά Αλτάι
ANEK Lines
Η Ανώνυμη Ναυτιλιακή Εταιρεία Κρήτης, επισήμως γνωστή ως ANEK Lines, είναι από τις μεγαλύτερες ναυτιλιακές εταιρείες της Ευρώπης, που εξυπηρετεί δρομολόγια πλοίων στην Ελλάδα την Ιταλία.
Η εταιρεία ιδρύθηκε τον Απρίλιο του 1967 με αφορμή το ναυάγιο του πλοίου Ηράκλειον από επιφανείς και μη Κρητικούς με σκοπό και στόχο την πραγματοποίηση των θαλασσίων μεταφορών μέσα από σύγχρονα, άνετα και ασφαλή πλοία, που θα είχαν τη δυνατότητα να παραδίδουν έγκαιρα τα εμπορεύματα. Στα τέλη της δεκαετίας του ´80 το μεγαλύτερο μέρος της εταιρείας εξαγοράστηκε από το ρεθυμνιώτη μεγαλοεφοπλιστή Σήφη Βαρδινογιάννη.
Στις 20/9/2022 επετεύχθη συμφωνία με για την απορρόφηση της εταιρείας από την Attica Group.
Τα Διοικητικά Συμβούλια των εταιριών θα συγκληθούν σύμφωνα με το νόμο και τα καταστατικά τους για να αποφασίσουν σχετικά με την έναρξη και τις επιμέρους παραμέτρους της διαδικασίας συγχώνευσης.
Ελλάδα - Ιταλία
(Προσέγγιση στην Κέρκυρα κατά τη θερινή περίοδο)
Στόλος
Στόλο της ΑΝΕΚ αποτελούν ντιζελοκίνητα επιβατηγά/οχηματαγωγά πορθμεία.
Μιχαήλ Μέγας Κομνηνός
Ο Μιχαήλ Μέγας Κομνηνός (1285-μετά το 1355), υπήρξε αυτοκράτορας της Τραπεζούντας στις 30 Ιουνίου 1341 (για μία ημέρα) και από 3 Μαΐου 1344 ως 13 Δεκεμβρίου 1349. Ήταν ο νεώτερος γιος του αυτοκράτορα Ιωάννου Β'. Η σύζυγός του Ακροπολίτισσα ήταν κόρη ευγενούς από την Κωνσταντινούπολη, με την οποία είχε ένα γιο τον Ιωάννη Γ'. Κατά τη διάρκεια της βασιλείας του συνέπεσαν πολλές δυσχέρειες και αντιξοότητες: οι έντονες και συνεχείς παρεμβάσεις της τοπικής αριστοκρατίας, οι επιθέσεις των Τουρκομάνων και των Γενουατών καθώς και ένας λοιμός που αποδεκάτισε τον πληθυσμό. Όλα τα παραπάνω είχαν ως αποτέλεσμα την πρόωρη εκθρόνιση του Μιχαήλ μετά από πέντε χρόνια στο θρόνο.
ANEK Lines
Τρέχων Στόλος
Σήμερα, η ΑΝΕΚ λειτουργεί 7 πλοία, τα οποία είναι τα εξής:
Μιχαήλ Μέγας Κομνηνός
Μέχρι την οριστική ενθρόνιση
Το 1297 πήγε μαζί με την μητέρα του Ευδοκία Παλαιολογίνα στην Κωνσταντινούπολη και πιθανόν παρέμεινε εκεί ως το 1341. Τότε εστάλη με προτροπή του Ρωμαίου αυτοκράτορα και εισήγηση του Νικήτα και του Γρηγόριου Σχολάριου (ανήκαν σε αριστοκρατική οικογένεια της Τραπεζούντας) στην Τραπεζούντα για να αναλάβει τον θρόνο. Ο Μιχαήλ είχε την πρόθεση να παντρευτεί την τότε αυτοκράτειρα Ειρήνη Παλαιολογίνα (χήρα του ανεψιού του) για να νομιμοποιήσει την ενθρόνισή του.
Όταν ο Μιχαήλ τελικά έφτασε στην Τραπεζούντα με την συνοδεία του στις 30 Ιουνίου 1341, η Ειρήνη είχε ήδη εκθρονιστεί από την ανιψιά του, Άννα Κομνηνή. Επειδή όμως είχε την στήριξη της πλειοψηφίας του πληθυσμού, ορισμένων ευγενών και εθεωρείτο, κληρονομικά, ο νόμιμος διάδοχος του θρόνου, ανακηρύχτηκε από τον λαό ως αυτοκράτορας. Μηχανορραφίες, τελικά, μεταξύ των Τραπεζουντίων αριστοκρατών και της Άννας κατέληξαν σε άμεση εκθρόνισή του. Ο Μιχαήλ φυλακίστηκε στο Οιναίο και μετά στην Λιμνιά, (πόλεις δυτικά της Τραπεζούντας).
ANEK Lines
Εξωτερικοί σύνδεσμοι
Κατηγορία:Ναυτιλιακές επιχειρήσεις Κατηγορία:Ελληνικές ναυτιλιακές επιχειρήσεις Κατηγορία:Εταιρίες εισηγμένες στο Χρηματιστήριο Αθηνών
Μιχαήλ Μέγας Κομνηνός
Εσωτερική πολιτική και προστριβές
Όταν ο γιος του Μιχαήλ, Ιωάννης Γ', ανέβηκε στον θρόνο το 1342, δεν αποφυλάκισε τον πατέρα του. Αυτή η αλαζονική συμπεριφορά εξόργισε πολλούς από τους οπαδούς του Ιωάννη Γ', όπως τον Νικήτα Σχολάριο, ο οποίος ενήργησε άμεσα για την απελευθέρωση του Μιχαήλ. Ο Μιχαήλ τελικά κατάφερε να ανακηρυχτεί και πάλι αυτοκράτορας, τον Μάϊο του 1344 και ο γιος του εστάλη εξορία στην Κωνσταντινούπολη.
Οι οπαδοί του Μιχαήλ τιμήθηκαν με τίτλους ευγενείας και αξιώματα. Ο Νικήτας Σχολάριος ονομάστηκεμέγας δουξ και του δόθηκαν αρχικά απεριόριστες αρμοδιότητες και ο Λέων Καβαζίτης ονομάστηκε μέγας δομέστικος. Το προνόμια αυτά όμως δεν κράτησαν για πολύ: νιώθοντας ο Μιχαήλ ότι η εξουσία φεύγει από τον έλεγχό του και μετά τις αντιδράσεις πολλών άλλων επιφανών αριστοκρατών, διέταξε τη σύλληψή τους.
Συγκρούσεις και εξωτερική πολιτική
Εκμεταλλευόμενοι την εσωτερική αστάθεια της Τραπεζούντας, οι Τουρκομάνοι επιτέθηκαν και κατέλαβαν τον Άγιο Ανδρέα και το Οιναίο το 1346. Τον Σεπτέμβριο του 1348 ξέσπασε καταστροφικός λοιμός στην Τραπεζούντα που διήρκεσε για επτά συνεχείς μήνες. Παρόλα αυτά η επίθεση των Τουρκομάνων κατά της ίδιας της Τραπεζούντας απωθήθηκε. Αυτή η επιτυχία ενδυνάμωσε την θέση του Μιχαήλ εντός της αυτοκρατορίας.
Οι βαρβαρότητες των Γενουατών στον πληθυσμό της Χερσώνας και γενικά η απαράδεκτη συμπεριφορά τους, προκάλεσαν την οργή των Τραπεζουντίων. Ως αποτέλεσμα πολιορκήθηκε η γενουατική συνοικία της Τραπεζούντας και πολλοί Γενουάτες, που βρέθηκαν στα χέρια του ανεξέλεγκτου πλήθους, σκοτώθηκαν. Το 1348 οι Γενουάτες για εκδίκηση κατέλαβαν την Κερασούντα και κατέστρεψαν τον μικρό τραπεζούντιο στόλο, που στάλθηκε να τους αντιμετωπίσει. Προκλήθηκαν και πάλι ταραχές στην γενουατική συνοικία, όμως ο Μιχαήλ από φόβο μαζικών αντιποίνων αναγκάστηκε να ξαναδώσει όλα τα παλιά προνόμια σε αυτούς. Αυτό είχε ως αποτέλεσμα η οικονομία της Τραπεζούντας να αποδυναμωθεί ακόμη περισσότερο.
Εκθρόνιση
Μπροστά σε αυτό το αδιέξοδο, και με την αυξανόμενη δύναμη του Νικήτα Σχολάριου, ο οποίος είχε αποφυλακιστεί, καθαιρέθηκε τον Δεκέμβριο του 1349. Ο Νικήτας και οι οπαδοί του όρισαν αυτοκράτορα τον Αλέξιο Γ', τον γιο του Βασιλείου.
Ο έκπτωτος Μιχαήλ αναγκάστηκε να γίνει μοναχός στην σκήτη του Αγίου Σάββα. Το 1351 εστάλη στην Κωνσταντινούπολη, όπου ο Ρωμαίος αυτοκράτορας Ιωάννης ΣΤ' Καντακουζηνός τον προέτρεψε να επιστρέψει στην Τραπεζούντα και να ανακαταλάβει τον θρόνο με την υποστήριξή του (1355). Τελικά απέτυχε και επέστρεψε στην Κωνσταντινούπολη, όπου και πέθανε λίγα χρόνια αργότερα.
Νομίσματα
Έκοψε αργυρά άσπρα και χάλκινα 18 χιλ. Στη μία όψη ο Μιχαήλ έφιππος ή όρθιος με τρίλοβο σκήπτρο και ασπίδα. Επιγραφή ΜΙΧ. ΚΟΜ. Στην άλλη ο άγ. Ευγένος κρατά μακρύ σταυρό. Επιγραφή Ο Α. ΕVΓΕΝ.
Πηγές
Κατηγορία:Αυτοκράτορες της Τραπεζούντας Κατηγορία:Βυζαντινοί του 14ου αιώνα
Πάουλ Κεμπφ
Ο Πάουλ Φρήντριχ Φέρντιναντ Κεμπφ (Paul Friedrich Ferdinand Kempf, 3 Ιουνίου 1856 – 16 Φεβρουαρίου 1920) ήταν Γερμανός αστρονόμος.
Βίος και επιστημονικό έργο
Βοήθησε τον αστρονόμο Γκούσταβ Σπέρερ (Gustav Spörer) στην παρατήρηση της δραστηριότητας των ηλιακών κηλίδων. Το 1882 συμμετείχε σε ερευνητική αποστολή στη Χιλή με σκοπό την παρατήρηση της διαβάσεως της Αφροδίτης, ενώ αργότερα συμμετείχε σε δύο αποστολές στη Ρωσία (το 1887 και το 1914) για να παρατηρήσει ηλιακές εκλείψεις. Το 1886 προήχθη σε αστρονόμο και ξεκίνησε τη συνεργασία του με τον φίλο και συνάδελφό του Γκούσταβ Μύλερ (Gustav Müller) με στόχο να μελετηθούν όλοι οι αστέρες του βορείου ημισφαιρίου με φαινόμενο μέγεθος λαμπρότερο του 8,5 και αναφέρονταν στον αστρονομικό κατάλογο Bonner Durchmusterung. Το έργο τους δημοσιεύτηκε στα 1894-1906, ενώ το 1907 παρουσιάστηκε το ολοκληρωμένο Potsdamer Photometrische Durchmusterung.
Βιβλιογραφία
Κατηγορία:Γερμανοί αστρονόμοι Κατηγορία:Αστρονόμοι του 19ου αιώνα Κατηγορία:Αστρονόμοι του 20ού αιώνα
Μιχαήλ Κορέσης
Ο Μιχαήλ Κορέσης ήταν Έλληνας λόγιος του 16ου αιώνα.
Βιογραφικά στοιχεία
Γεννήθηκε στη Χίο και έγινε γιατρός. Πιθανώς ήταν αδελφός του Ιωάννη.
Συγγράμματα
Έγραψε δύο επιστολές από τη Χίο στον Ζυγομαλά και στον οικουμενικό Πατριάρχη Μητροφάνη, τις οποίες δημοσίευσε ο Κρούσιος.
Πηγές
Κατηγορία:Έλληνες λόγιοι του 16ου αιώνα
Τζανίρο Πάργκο
Ο Τζανίρο Πάργκο (Σικάγο, 22 Οκτωβρίου 1979) είναι Αμερικανός πρώην επαγγελματίας καλαθοσφαιριστής και νυν προπονητής. Έχει ύψος 1,85 μ. και αγωνιζόταν στη θέση του πόιντ γκαρντ. Είναι βοηθός προπονητή στους Πόρτλαντ Τρέιλ Μπλέιζερς του ΝΒΑ.
Κολλεγιακή καριέρα
Ο Τζανίρο Πάργκο έκανε τα πρώτα του βήματα στο χώρο του μπάσκετ το 1998 όταν και εισήχθη το πανεπιστήμιο Νιόσο Κάουντυ CC, με τη μπασκετική ομάδα του οποίου αγωνίστηκε για πρώτη φορά στο κολλεγιακό πρωτάθλημα.
Οι πολύ καλές του εμφανίσεις στο Κολλεγιακό πρωτάθλημα τον οδήγησαν στο να πάρει μέρος στα Ντραφτ του ΝΒΑ του 2002, χωρίς ωστόσο να καταφέρει να διακριθεί.
Ως αθλητής
Το 2002 έκανε για πρώτη φορά την εμφάνισή του στο ΝΒΑ, καθώς πήρε μεταγραφή στους Λος Άντζελες Λέικερς. Στην ομάδα του Λος Άντζελες παρέμεινε για περίπου δύο χρόνια.
Μέσα στο 2004, ο Τζανίρο Πάργκο είχε ένα σύντομο πέραμα από τους Λονγκ Μπιτς Τζαμ, τους Τορόντο Ράπτορς αλλά και τους Σικάγο Μπουλς. Στην ομάδα του Σικάγο αγωνίστηκε για περίπου δύο χρόνια, χωρίς ωστόσο να καταφέρει να κατακτήσει κάποιο τίτλο.
Το καλοκαίρι του 2006 μεταπήδησε στους Νιου Ορλίνς Πέλικανς στους οποίους παρέμεινε για δύο σεζόν.
Το 2008 αποφάσισε να αφήσει για πρώτη φορά στην καριέρα του την Αμερική και να ταξιδέψει στην Ευρώπη με προορισμό τη Ρωσία και συγκεκριμένα την Ντιναμό Μόσχας, στην οποία παρέμεινε μέχρι τα τέλη του ίδιου έτους.
Τον Ιανουάριο του 2009, ο Πάργκο μεταπήδησε στην Ελλάδα για λογαριασμό του Ολυμπιακού Πειραιώς, στον οποίο όμως αγωνίστηκε ελάχιστα, μιας και το Μάιο του 2009 έμεινε ελεύθερος από την Πειραϊκή ομάδα.
Το καλοκαίρι του 2009 επέστρεψε στο NBA και τους Σικάγο Μπουλς, για δεύτερη φορά στην καριέρα του.
Τον Σεπτέμβριο του 2010 πήρε μεταγραφή για τους Νιου Όρλεανς Χόρνετς στους οποίους όμως δεν αγωνίστηκε καθόλου μιας και είχε ένα σοβαρό τραυματισμό λίγο πριν την εκκίνηση της σεζόν.
Στις 20 Μαρτίου του 2011, ο Πάργκο επέτρεψε για τρίτη φορά στους Σικάγο Μπουλς στους οποίους παρέμεινε μέχρι τις 20 Δεκεμβρίου του ίδιου έτους, όταν και πήρε μεταγραφή στους Ατλάντα Χοκς.
Την πρώτη Οκτωβρίου του 2012 μεταπήδησε στους Ουάσινγκτον Ουίζαρντς στους οποίους όμως παρέμεινε για ελάχιστους μήνες.
Μέσα στο 2013 είχε ένα πολύ σύντομο πέρασμα από τους Ατλάντα Χοκς, ενώ από τον Μάρτιο του 2013 έως και το 2015 αγωνίστηκε στους Σάρλοτ Μπόμπκατς.
Τελευταία του σεζόν σαν αθλητής ήταν το 2016-17, που αγωνίστηκε στους Οκλαχόμα Σίτι Μπλου, θυγατρική των Θάντερ.
Ως προπονητής
Το 2017, συμφώνησε να είναι στο τεχνικό επιτελείο των Ουίντι Σίτι Μπουλς, της θυγατρικής ομάδας των Σικάγο Μπουλς στην Αναπτυξιακή Λίγκα του ΝΒΑ.
Μετά από δυο χρόνια το 2019, συμφώνησε να είναι ένας από τους βοηθούς του Τέρι Στοτς στον πάγκο των Πόρτλαντ Τρέιλ Μπλέιζερς.
Γκαετάνο Ντονιτσέττι
Ο Ντομένικο Γκαετάνο Μαρία Ντονιτσέτι (Gaetano Domenico Maria Donizetti· 29 Νοεμβρίου 1797, Μπέργκαμο – 8 Απριλίου 1848, Μπέργκαμο) ήταν Ιταλός συνθέτης της εποχής του Ρομαντισμού. Είναι ευρύτερα γνωστός για το έργο του στην όπερα, που περιλαμβάνει τις όπερες Λουτσία ντι Λάμερμουρ και Το ελιξίριο του έρωτα. Μαζί με τους Βιντσέντσο Μπελίνι και Τζοακίνο Ροσίνι θεωρείται ένας από τους κύριους εκπροσώπους του μπελ κάντο.
Τζανίρο Πάργκο
Παραπομπές
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Λος Άντζελες Λέικερς Κατηγορία:Καλαθοσφαιριστές Τορόντο Ράπτορς Κατηγορία:Καλαθοσφαιριστές Σικάγο Μπουλς Κατηγορία:Καλαθοσφαιριστές Οκλαχόμα Σίτι Θάντερ Κατηγορία:Καλαθοσφαιριστές Ντιναμό Μόσχας Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Ατλάντα Χοκς Κατηγορία:Καλαθοσφαιριστές Ουάσινγκτον Ουίζαρντς Κατηγορία:Καλαθοσφαιριστές Σάρλοτ Χόρνετς Κατηγορία:Καλαθοσφαιριστές Οκλαχόμα Σίτι Μπλου Κατηγορία:Καλαθοσφαιριστές Σάρλοτ Μπόμπκατς Κατηγορία:Καλαθοσφαιριστές του NBA Κατηγορία:Καλαθοσφαιριστές αμερικανικών συλλόγων Κατηγορία:Ξένοι καλαθοσφαιριστές στην Ελλάδα
Γκαετάνο Ντονιτσέττι
Βιογραφικά στοιχεία
Λαμβάνοντας παραγγελίες από τον Πάολο Ζάνκα, κάνει τα πρώτα του δειλά βήματα στη σύνθεση· μεταξύ αυτών και η 4η του όπερα, η Zoraida di Granata, που προκαλεί τον θαυμασμό του θεατρικού επιχειρηματία Ντομένικο Μπαρμπάια. Ο εν λόγω ιμπρεσάριος του προσφέρει συμβόλαιο για την όπερα της Νάπολης και σύντομα έργα του αρχίζουν και παρουσιάζονται εκεί, αλλά και στη Ρώμη και το Μιλάνο. Η πραγματική αναγνώριση έρχεται περί το 1830, με την όπερα Άννα Μπολένα, που κάνει πρεμιέρα στο Μιλάνο. Ο επακόλουθος θρίαμβος ταξιδεύει το όνομά του κατά μήκος της Ευρώπης, ενώ η επόμενή του όπερα, Το ελιξίριο του έρωτα (1832), καθιερώνεται αμέσως ως ένα αριστούργημα στην κατηγορία του κωμικού μελοδράματος. Μετά την επιτυχία της όπερας Λουκρητία Βοργία (1833), ο Ντονιτσέττι εξαργυρώνει τη φήμη του ακολουθώντας τα βήματα του Ροσσίνι και του Μπελλίνι: παρουσιάζει στο Παρίσι την όπερα Marin Faliero, ωστόσο επισκιάζεται από τους Πουριτανούς του Μπελλίνι. Επιστρέφοντας στη Νάπολη η καριέρα του απογειώνεται με τη Λουτσία ντι Λάμερμουρ, έργο βασισμένο στη νουβέλα του Γουόλτερ Σκοτ Η νύφη του Λάμερμουρ. Σ' αυτήν οφείλει το μεγαλύτερο μέρος της φήμης του και αποτελεί συνάμα ακρογωνιαίο λίθο του μπελ κάντο, που την κατατάσσει πλάι στη Νόρμα του Μπελλίνι.
Οι παραγγελίες για όπερες έρχονται πλέον τόσο από την Ιταλία όσο και από τη Γαλλία. Μεταξύ άλλων γράφει τον Πολιούτο, που λογοκρίνεται από τις αρχές, καθώς το ιερό του θέμα τον καθιστά ανάρμοστο για τη σκηνή. Κατόπιν τούτου, το 1838 εγκαθίσταται στο Παρίσι, όπου και συνθέτει μια ακόμη επιτυχημένη όπερα, με τίτλο La fille du régiment.
Με τη σύζυγό του, Βιρτζίνια Βασσέλλι, απέκτησαν τρία παιδιά, από τα οποία κανένα δεν επέζησε. Ένα χρόνο μετά τον θάνατο των γονιών του χάνει και τη γυναίκα του, ενώ περί το 1843 ο ίδιος εμφανίζει συμπτώματα σύφιλης και πιθανής διπολικής διαταραχής. Το 1845 εισάγεται σε ίδρυμα αποκατάστασης και αργότερα μεταφέρεται στο Παρίσι, όπου και λαμβάνει την απαραίτητη φροντίδα. Πολλοί φίλοι και συνάδελφοι τον επισκέπτονται — μεταξύ αυτών και ο Τζουζέπε Βέρντι. Σύμφωνα με την επιθυμία του επιστρέφει στη γενέτειρά του, το Μπέργκαμο, όπου και — μετά από αρκετά χρόνια σε κατάσταση ημι-άνοιας — αφήνει το 1848 την τελευταία του πνοή, στην οικία της ευγενούς οικογενείας Σκόττι. Ετάφη αρχικά στο κοιμητήριο του Βαλτέσσε, ωστόσο στα τέλη του 19ου αιώνα η σoρός του μεταφέρεται στη Βασιλική της Σάντα Μαρία Ματζιόρε του Μπέργκαμο, πλάι στο μνήμα του πρώτου του δασκάλου, Σίμον Μάυρ.
Ηχογραφήσεις
Κατηγορία:Ιταλοί συνθέτες Κατηγορία:Ιταλοί συνθέτες όπερας Κατηγορία:Συνθέτες του Ρομαντισμού
Γεώργιος Αναστασόπουλος (πολιτικός)
Ο Γεώργιος Αναστασόπουλος (1859-1940) ήταν Έλληνας πολιτικός και δικηγόρος.
Βιογραφία
Γιος του Αναστασίου, γεννήθηκε το 1859 και πέθανε στην Αθήνα στις 16 Ιανουαρίου 1940, αφήνοντας δύο τέκνα, την Κλειώ και τον Αναστάσιο. Διαπρεπής δικηγόρος της εποχής του, ανέλαβε πολλές υποθέσεις που απασχόλησαν τις πρώτες σελίδες των εφημερίδων, ενώ οι αγορεύσεις του στα Ποινικά Δικαστήρια, ήταν παροιμιώδεις.
Σταδιοδρομία
Διετέλεσε βουλευτής Μεγαρίδος (7/2/1899 έως 22/12/1904), Αττικοβοιωτίας (20/2/1905 έως 1/2/1906) και Αττικής (8/8/1910 έως 12/10/1910, 6/12/1915 έως 30/6/1917 και 1/11/1920 έως 21/9/1922). Υπήρξε ένας από τους μεγαλύτερους ρήτορες του ελληνικού κοινοβουλίου. Χαρακτηριστικό είναι το απόσπασμα από πρωτοσέλιδο της εφημερίδας ΕΜΠΡΟΣ στις 2 Νοεμβρίου 1902 :
Παραπομπές
Κατηγορία :Έλληνες δικηγόροι Κατηγορία:Βουλευτές Μεγαρίδος Κατηγορία:Βουλευτές Αττικής Κατηγορία:Βουλευτές Αττικοβοιωτίας
Έντουαρντ Κόλμαν
Ο Έντουαρντ Κόλμαν (αγγλικά: Edward Colman, 25 Ιανουαρίου 1925 - 24 Ιανουαρίου 1995) ήταν Αμερικανός κινηματογραφιστής, που εργάσθηκε σε πολλές ταινίες του Ουώλτ Ντίσνεϋ, ειδικά τη δεκαετία του 1960. Πριν συνεργαστεί με τον Ντίσνεϋ, υπήρξε κινηματογραφιστής στο τηλεοπτικό σόου Dragnet. Υπήρξε, επίσης, υποψήφιος για δύο Όσκαρ Καλύτερης Φωτογραφίας, χωρίς να κερδίσει κανένα, τη μία φορά με το Ο αφηρημένος κύριος καθηγητής (1961), και την άλλη με το Μαίρη Πόππινς (1964).
Εξωτερικοί σύνδεσμοι
Κατηγορία:Αμερικανοί κινηματογραφιστές
Ρόμπερτ Σέρμαν
Ο Σέρμαν, μετά από άδεια των γονιών του, πήρε μέρος στον Δεύτερο Παγκόσμιο Πόλεμο, σε ηλικία 17 ετών. Εξ αιτίας της συμμετοχής του σε αυτόν, αναγκάστηκε να κυκλοφορεί σε όλη του ζωή με μπαστούνι, καθώς δέχτηκε σφαίρα στο γόνατο. Πέρα από τη μουσική, ασχολήθηκε με την ποίηση, τη γλυπτική και τη ζωγραφική. Μαζί με τον αδελφό του βρίσκεται στο Songwriters Hall of Fame, από το 2005.
Εξωτερικοί σύνδεσμοι
Κατηγορία:Αμερικανοεβραίοι Κατηγορία:Αμερικανοί τραγουδοποιοί Κατηγορία:Αμερικανοί απομνημονευματογράφοι Κατηγορία:Αμερικανοί συνθέτες Κατηγορία:Βραβευμένοι με Όσκαρ Καλύτερης Πρωτότυπης Μουσικής Κατηγορία:Βραβευμένοι με Όσκαρ Καλύτερου Πρωτότυπου Τραγουδιού Κατηγορία:Βραβευμένοι με Γκράμι Κατηγορία:Αμερικανοί δοκιμιογράφοι Κατηγορία:Αμερικανοί θεατρικοί συγγραφείς Κατηγορία:Αμερικανοί μυθιστοριογράφοι
Εικονικό ιδιωτικό δίκτυο
Ένα εικονικό ιδιωτικό δίκτυο (συνήθως αναφέρεται σαν VPN, virtual private network) είναι ένα δίκτυο που χρησιμοποιεί κατά κύριο λόγο δημόσια τηλεπικοινωνιακή υποδομή, όπως το Διαδίκτυο, και δίνει τη δυνατότητα σε απομακρυσμένα γραφεία ή σε χρήστες που ταξιδεύουν να έχουν πρόσβαση σε ένα κεντρικό οργανωτικό δίκτυο.
Ένα VPN συνήθως απαιτεί από τους απομακρυσμένους χρήστες του δικτύου πιστοποίηση, και συχνά ασφαλίζει τα δεδομένα με τεχνολογίες κρυπτογράφησης για να εμποδιστεί η διάδοση των ιδιωτικών πληροφοριών σε μη εξουσιοδοτημένους τρίτους.
Ένα VPN μπορεί να δημιουργείται για τη λειτουργικότητα του δικτύου που βρίσκεται σε οποιοδήποτε δίκτυο, όπως η κοινή χρήση των δεδομένων και η πρόσβαση σε πόρους δικτύου, εκτυπωτές, βάσεις δεδομένων, ιστοσελίδες, κλπ. Ένας χρήστης VPN αντιμετωπίζει συνήθως το κεντρικό δίκτυο με τρόπο που είναι ταυτόσημος με το να συνδέεται άμεσα με το κεντρικό δίκτυο. Η τεχνολογία VPN μέσω του κοινόχρηστου Διαδικτύου έχει αντικαταστήσει την ανάγκη διατήρησης ακριβών μισθωμένων γραμμών τηλεπικοινωνιακών κυκλωμάτων σε ευρείες περιοχές εγκαταστάσεων του δικτύου.
Η τεχνολογία VPN μειώνει το κόστος, επειδή δεν χρειάζεται φυσική μισθωμένη γραμμή για τη σύνδεση απομακρυσμένων χρηστών σε ένα intranet.
Τα συστήματα VPN μπορούν να ταξινομηθούν από:
Παραπομπές
Κατηγορία:Δίκτυα υπολογιστών Κατηγορία:Ιδιωτικότητα στο Διαδίκτυο
Δήμος Αγίου Νικολάου
Ο Δήμος Αγίου Νικολάου είναι δήμος της περιφέρειας Κρήτης που συστάθηκε με το Πρόγραμμα Καλλικράτης και η πρωτεύουσα του Νομού Λασιθίου. Προέκυψε από την συνένωση των προϋπαρχόντων δήμων του Αγίου Νικολάου, της Νεάπολης και της Κοινότητας Βραχασίου. Η έκταση του νέου Δήμου είναι 511,99 τ.χλμ και ο πληθυσμός του 27.074 κάτοικοι σύμφωνα με την απογραφή του 2011. Έδρα του νέου δήμου ορίστηκε ο Άγιος Νικόλαος και ιστορική έδρα η Νεάπολη.
Με το πρόγραμμα Κλεισθένης Ι, οι τοπικές και δημοτικές Κοινότητες μετονομάστηκαν και πάλι σε Κοινότητες την 1η Σεπτεμβρίου 2019. Με εξαίρεση τους πρώην δήμους Αγίου Νικολάου και Νεαπόλεως, οι οποίοι σήμερα αποτελούν επίσης Κοινότητες, αυτές οι διοικητικές μονάδες έχουν ξανά την ονομασία που έφεραν και προ του προγράμματος Καποδίστριας (1998).
Κοινότητες και οικισμοί
μικρογραφία|576x576px|Οι κοινότητες σε σχέση με τον δήμο. Ο Δήμος Αγίου Νικολάου αποτελείται από 25 Κοινότητες σε τρεις Δημοτικές Ενότητες.
Ο Δήμος περιλαμβάνει το σύνολο των Κοινοτήτων της Επαρχίας Μιραμπέλλου, και επιπλέον την Κοινότητα Έξω Ποταμών της Επαρχίας Λασιθίου.
Κοινότητα Βραχασίου
Οι οικισμοί Επάνω Σίσι, Μίλατος, Παραλία Μιλάτου, Σίσι και το νησί Αυγό αποτελούσαν την τέως Κοινότητα Μιλάτου.
Διοικητική ιστορία
Ο Δήμος (η σημερινή κοινότητα) συστάθηκε το 1924 με έδρα τον οικισμό Άγιος Νικόλαος.
Πηγές
Αγιου Νικολαου
Πολυθρόνα για Δύο
Η Πολυθρόνα για Δύο (αγγλικά: Trading Places) είναι αμερικανική κωμωδία παραγωγής 1983 σε σκηνοθεσία Τζον Λάντις και πρωταγωνιστούν οι Νταν Άκροϊντ, Έντι Μέρφι και Τζέιμι Λι Κέρτις.
Πλοκή
Οι αδερφοί Ντιουκ, ηλικιωμένοι χρηματιστές, διαφωνούν για το αν η διάνοια σχετίζεται με την κληρονομικότητα. Έτσι αποφασίζουν να στοιχηματίσουν και φροντίζουν ο καλύτερος υπάλληλος τους να πάρει την θέση ενός ζητιάνου μικροαπατεώνα και αντίστροφα εκείνος να πάρει την θέση του.
Box office
Η ταινία Πολυθρόνα για Δύο έκανε άνοιγμα τριημέρου στη 3η θέση με 7,3 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 90,4 εκατομμύρια δολάρια.
Αναβαπτιστές
Οι Αναβαπτιστές είναι τα μέλη μιας Χριστιανικής Ομολογίας που εμφανίστηκε τον 15ο αιώνα στην Ευρώπη, ιδίως στη Γερμανία. Ανήκουν στη λεγόμενη Ριζοσπαστική Μεταρρύθμιση (Radical Reformation). Άλλη ομολογία που ανήκει στην κατηγορία αυτή (Ριζοσπαστική Μεταρρύθμιση) είναι και οι Φίλοι ή Κουάκεροι.
Οι γνωστότερες Ομολογίες Αναβαπτιστών είναι οι Μεννονίτες, οι Χουτερίτες, οι Αδελφοί (όχι όμως οι Πλυμούθιοι Αδελφοί) (Plymouth Brethren), οι Άμις κ.ά.
Μερικοί θεωρούν τις Ελεύθερες Εκκλησίες απογόνους της Αναβαπτιστικής κίνησης, επειδή βαπτίζουν τα μέλη τους σε ώριμη ηλικία ή αναβαπτίζουν όσους έρχονται σε αυτούς από Ομολογίες όπου βαπτίστηκαν ως νήπια π.χ. Ορθόδοξη Εκκλησία, Καθολική Εκκλησία, Καλβινιστές, Λουθηρανούς. Παρ' όλα αυτά οι Αναβαπτιστές είχαν και άλλα δόγματα, γεγονός που τους διαφοροποιεί από τις υπόλοιπες Ομολογίες (π.χ. απέρριπταν την στράτευση).
Ιστορία
Η πρώτη Αναβαπτιστική καταγραφόμενη ιστορικά συνάθροιση οργανώθηκε στην Ζυρίχη, Ελβετία, το 1525 από τους Ελβετούς Αδελφούς οι οποίοι διαφώνησαν με τον Ζβίγγλιο στην ένωση κράτους - Εκκλησίας. Δεν δεχόντουσαν το νηπιοβάπτισμα και έτσι ονομάστηκαν από τους αντιπάλους τους "Αναβαπτιστές". Αναβαπτιστικές συναθροίσεις οργανώθηκαν στην Ολλανδία από τον Obbe Philips από το 1534.
Ο Φίλιπς βάπτισε τον Μέννο Σίμονς το 1536 και ο Σίμονς ο οποίος ήταν (πριν γίνει Αναβαπτιστής) Ρωμαιοκαθολικός ιερέας, οργάνωσε τόσες πολλές Αναβαπτιστικές Εκκλησίες που το όνομά του έγινε ένα με την κίνηση. Η πίστη των Αναβαπτιστών βασίζεται κυρίως στην ομολογία πίστεως που υπογράφηκε το 1632 στο Dordrecht της Ολλανδίας.
Από τους Μεννονίτες προέρχονται οι Άμις και οι Χουτερίτες αντίθετα η Αναβαπτιστική Ομολογία των Αδελφών (π.χ. Εκκλησία των Αδελφών, Αρχέγονοι Αδελφοί) ανήκουν σε άλλο Αναβαπτιστικό ρεύμα.
Γενικά οι Αναβαπτιστές είναι συντηρητικοί Χριστιανοί.
Υποσημειώσεις
Κατηγορία:Χριστιανικά δόγματα Κατηγορία:Ριζοσπαστική Μεταρρύθμιση Κατηγορία:Επανοικειοποιημένες λέξεις
Διαμέρισμα Καμπάνιας
Το Διαμέρισμα Καμπάνιας (ισπανικά: departmento de Cabañas) είναι ένα από τα 14 διαμερίσματα του Ελ Σαλβαδόρ. Ανήκει στη Κεντρική επαρχία. Έχει έκταση 1.103,51 τ.χλμ. και πληθυσμό 177.792 κατοίκων (2006). Πρωτεύουσα είναι η Σενσουντεπέκε και δεύτερη μεγαλύτερη πόλη η Ιλομπάσκο.
Γεωγραφία
Το Καμπάνιας βρίσκεται βόρεια-κεντρικά του Ελ Σαλβαδόρ, στη Κεντρική Επαρχία. Συνορεύει στα βόρεια με την Ονδούρα, στα βορειοδυτικά με το Τσαλατενάνγκο, στα νοτιοδυτικά με το Κουσκατλάν και στα με το Σαν Βισέντε. Έχει έκταση 1.103,51 τ.χλμ.. Είναι σε έκταση το δωδέκατο μεγαλύτερο διαμέρισμα του Ελ Σαλβαδόρ, μετά το Ουσουλουτάν, το Σαν Μιγκέλ, το Λα Ουνιόν, το Σάντα Άνα, το Τσαλατενάνγκο, το Λα Λιμπερτάδ, το Μορασάν, το Αουατσαπάν, το σονσονάτε, το Λα Πας και το Σαν Βισέντε.
Δημογραφία
Το Διαμέρισμα Καμπάνιας είχε σύμφωνα με την απογραφή του 2006 177.792 κατοίκους. Είναι σε πληθυσμό το μικρότερο διαμέρισμα του Ελ Σαλβαδόρ.
Δήμοι
Το Καμπάνιας διαιρείται σε 9 δήμους:
Παστίλια
Ιστορία
μικρογραφία|Κουτί «Frog In Your Throat» των αρχών του 20ου αιώνα, που περιέχει παστίλιες από κυβάκι, βάλσαμο τολού, [[γλυκόριζα, λευκό λάχανο και εκχυλίσματα αγριοκερασιού.]] Οι καραμέλες για να απαλύνουν το λαιμό χρονολογούνται από το 1000 π.Χ. στην Εικοστή Δυναστεία της Αιγύπτου, όταν παρασκευάζονταν από μέλι αρωματισμένο με εσπεριδοειδή, βότανα και μπαχαρικά. Τον 19ο αιώνα, οι γιατροί ανακάλυψαν τη μορφίνη και την ηρωίνη, που καταστέλλουν τον βήχα στην πηγή του - τον εγκέφαλο. Οι δημοφιλείς συνθέσεις εκείνης της εποχής περιελάμβαναν τις σταγόνες για τον βήχα της Smith Brothers, που διαφημίστηκαν για πρώτη φορά το 1852, και το Luden's, ένα σκεύασμα που δημιουργήθηκε το 1879. Η ανησυχία για τον κίνδυνο εξάρτησης από την χρήση οπιοειδών οδήγησε στην ανάπτυξη εναλλακτικών φαρμάκων.
Παραπομπές
Κατηγορία:Φόρμες δοσολογίας
Αθλητική Ένωσις Κωνσταντινουπόλεως
Η Αθλητική Ένωσις Κωνσταντινουπόλεως (Α.Ε.Κ.) είναι ελληνικό αθλητικό σωματείο το οποίο εδρεύει στην Αθήνα. Ιδρύθηκε στις 13 Απριλίου 1924 και είναι από τους μεγαλύτερους αθλητικούς συλλόγους στην Ελλάδα. Το έμβλημα του αθλητικού συλλόγου είναι ο δικέφαλος αετός, έμβλημα της δυναστείας των Παλαιολόγων και της Βυζαντινής Αυτοκρατορίας. Τα χρώματα της Α.Ε.Κ. είναι το κίτρινο και μαύρο, επίσης εμπνευσμένα από τη Βυζαντινή Αυτοκρατορία, για να θυμίζουν στους μεταγενέστερους την ένδοξη παρακαταθήκη των Ελλήνων της Κωνσταντινούπολης.
Η Α.Ε.Κ. έχει ενεργά τμήματα σε 24 αθλήματα (ποδόσφαιρο, καλαθοσφαίριση, καλαθοσφαίριση με αμαξίδιο, πετοσφαίριση, χειροσφαίριση, υδατοσφαίριση, ποδόσφαιρο σάλας, ράγκμπι λιγκ, στίβο, κολύμβηση (και καλλιτεχνική), ποδηλασία, επιτραπέζια αντισφαίριση, πυγμαχία, κικ μπόξινγκ, τάε κβο ντο, καράτε, ξιφασκία, τοξοβολία, ρυθμική γυμναστική, μπόουλινγκ, σκάκι, άρση βαρών, e-sports, γιόγκα).
Σύμφωνα με τα επίσημα μητρώα της Γενικής Γραμματείας Αθλητισμού η Α.Ε.Κ. έχει 17 εγγεγραμμένα αθλήματα (σκάκι, καλαθοσφαίριση με αμαξίδιο, επιτραπέζια αντισφαίριση, καλαθοσφαίριση, πυγμαχία, ποδόσφαιρο, χειροσφαίριση, υδατοσφαίριση, ξιφασκία, ποδηλασία, κλασικός αθλητισμός (στίβος), πετοσφαίριση, κικ μπόξινγκ, μοντέρνο πένταθλο, ράγκμπι λιγκ, κολύμβηση, και ξεχωριστά καλλιτεχνική κολύμβηση), άλλα 4 αθλήματα μη εγγεγραμμένα με ειδική αθλητική αναγνώριση (άρση βαρών, τοξοβολία, ρυθμική γυμναστική, καράτε) ενώ το μπόουλινγκ εμφανίζεται ως ξεχωριστό σωματείο.
Τμήματα
Με μικρά γράμματα τα ανενεργά, με έντονα γράμματα τα επαγγελματικά. Σε παρένθεση οι χρονολογίες αρχικής ίδρυσης των τμημάτων. Επίσης το 2018-2019 είχε ανακοινωθεί ότι θα ξεκινήσει η δραστηριοποίηση σε μια σειρά από περαιτέρω αθλήματα όπως: μοντέρνο πένταθλο (το οποίο ήδη εμφανίζεται στα μητρώα της Γ.Γ.Α. ως εγγεγραμμένο άθλημα ), βραζιλιάνικο ζίου ζίτσου , μεικτές πολεμικές τέχνες (ΜΜΑ) , αντισφαίριση , τοιχοσφαίριση , σκοποβολή , μπιτς βόλεϊ , τζούντο.
Χρώματα – Έμβλημα
thumb|100px|Παλαιότερο σήμα της ΑΕΚ
Τα χρώματα της ΑΕΚ είναι το κίτρινο και το μαύρο. Το κίτρινο υποδηλώνει την ελπίδα μετά τον ξεριζωμό των χιλιάδων προσφύγων το 1922, αλλά έχει ρίζες και στη Βυζαντινή Αυτοκρατορία, ενώ το μαύρο υποδηλώνει τον πόνο της γενιάς εκείνης, που αναγκάστηκε να μεταφερθεί στα αστικά κέντρα της Ελλάδας.
Το έμβλημα του συλλόγου είναι ο δικέφαλος αετός, σύμβολο που επίσης συνδέεται με τη Βυζαντινή Αυτοκρατορία και τη Δυναστεία των Παλαιολόγων, ο οποίος κρατά ξίφος και σφαίρα ή δύο ξίφη (παλαιότερα).
Ίδρυση
μικρογραφία|133x133εσ|Ο Βυζαντινός [[δικέφαλος αετός στο Πατριαρχείο Κωνσταντινουπόλεως]] Η ιστορία της Α.Ε.Κ. ξεκινά πολύ πριν το 1924, στην Κωνσταντινούπολη, η οποία στα τέλη του 19ου αιώνα και στις αρχές του 20ου συγκέντρωνε πληθυσμιακά μεγάλη κοινότητα Ελλήνων, όπως και άλλες πόλεις της Οθωμανικής Αυτοκρατορίας σαν τη Θεσσαλονίκη και τη Σμύρνη. Τομείς όπως το εμπόριο, η ναυτιλία, η βιοτεχνία, ο πολιτισμός, η μουσική βρίσκονταν σε μεγάλη ακμή. Ο αθλητισμός δεν μπορούσε να ξεφύγει από τον κανόνα αυτό με αποτέλεσμα να δημιουργηθούν αθλητικοί σύλλογοι με πρωτεύον άθλημα το στίβο.
Το ποδόσφαιρο δεν είχε μπει ακόμη στη ζωή των Ελλήνων αφού περίμενε τους ποιμένες του (Άγγλους) να το διαδώσουν μέσω των ναυτικών που προσέγγιζαν το λιμάνι της Κωνσταντινούπολης. Άλλωστε το ίδιο σκηνικό είχε διαδραματιστεί και σε άλλες χώρες. Το ποδόσφαιρο αγαπήθηκε από τους Έλληνες της πόλης με αποτέλεσμα να δημιουργηθούν οι πρώτοι ποδοσφαιρικοί σύλλογοι. Τα κυριότερα ομογενειακά αθλητικά σωματεία ήταν η «Ένωση Ταταύλων», το «Πέρα Κλουμπ», ο «Ερμής» του Πέραν, ο «Μέγας Αλέξανδρος», ο «Ήφαιστος», το αθλητικό τμήμα της Ροβερτείου Σχολής κλπ.
Η Αθλητική Ένωσις Κωνσταντινουπόλεως ιδρύθηκε το 1924 στην Αθήνα. Η ιδρυτική συνέλευση έλαβε χώρα στις 30 Μαΐου 1924. Η απόφαση για τη δημιουργία της ΑΕΚ είχε παρθεί τον Απρίλιο του 1924 στο μαγαζί αθλητικών ειδών των Αιμίλιου Ιωνά και Κωνσταντίνου Δημόπουλου, που βρισκόταν στην τότε στοά Λουξ της οδού Βερανζέρου 24. Τα ιδρυτικά μέλη του νεοσύστατου σωματείου ήταν πάνω από 40, ανάμεσα στους οποίους οι: Αιμίλιος Ιωνάς, Μενέλαος Ιωνάς, Κώστας Δημόπουλος, Μενέλαος Καροτσιέρης, Τιμολέων Τάγαρης, Κώστας Σπανούδης (πρώτος πρόεδρος της ΑΕΚ, διετέλεσε υπουργός και βουλευτής του Ελευθέριου Βενιζέλου), Μίλτος Ιερεμιάδης, Στέφανος Κεχαγιάς, Νικηφόρος Ελεόπουλος, Παντελής Καραγιάννης, Φωκίων Δημητριάδης (σπουδαίος σκιτσογράφος για δεκαετίες στην εφημερίδα ΤΑ ΝΕΑ),Ευστράτιος Καραδενιζλής, Κωνσταντίνος Κωνσταντάρας, Αλέξανδρος Μακρίδης, Κώστας Ζαρίφης, Γιάννης Χρυσαφίδης, Κώστας Χρυσόπουλος, Βασίλης Φρυδάς, Φίλιππος Φλωρίδης, Αλέξανδρος Στρογγυλός, Λευτέρης Παξιμαδάς, Χρίστος Αλεξανδρίδης. Η επιλογή ως προς το όνομα δεν έγινε τυχαία, αφού ο σύλλογος ιδρύθηκε από Έλληνες με καταγωγή από την Κωνσταντινούπολη.
1924–1940
Παράλληλα με το τμήμα ποδοσφαίρου το 1924 ιδρύθηκε το τμήμα καλαθοσφαίρισης και το τμήμα στίβου. Το 1924 η ομάδα μπάσκετ αναδεικνύεται πρωταθλήτρια Αθηνών στη διοργάνωση της ΧΑΝ Αθηνών. Το 1929 ιδρύεται το τμήμα ποδηλασίας της ομάδας. Το γήπεδο της ΑΕΚ εγκαινιάστηκε το 1930 και έως το 2003 βρισκόταν στη Νέα Φιλαδέλφεια.
Το 1932 το ποδοσφαιρικό τμήμα κατακτά το Κύπελλο Ελλάδας. Το 1939 η ποδοσφαιρική ομάδα κατακτά το πρωτάθλημα και το κύπελλο Ελλάδας ενώ το 1940 στέφεται και πάλι πρωταθλήτρια. Την περίοδο 1940–41 το Πρωτάθλημα Αθηνών διακόπτεται λόγω του Β' Παγκοσμίου πολέμου, ενώ η ΑΕΚ έχει πετύχει ευρεία νίκη επί του Ολυμπιακού με 7-3 σε φιλικό αγώνα, στις 29 Σεπτεμβρίου του 1940.
1940–1945
Κατά την περίοδο της Κατοχής το 1942 οι ποδοσφαιρικές ομάδες της ΑΕΚ και του Παναθηναϊκού, συναντήθηκαν στο Γήπεδο της Λεωφόρου Αλεξάνδρας για να δώσουν φιλικό αγώνα και με τα έσοδα να ενισχύσουν τους νοσηλευόμενους του Νοσοκομείου Σωτηρία. Οι Γερμανοί απαίτησαν μέρος των εισπράξεων και οι αρχηγοί των ομάδων Κλεάνθης Μαρόπουλος και Τάσος Κρητικός μετάφεραν την αντίδρασή τους στους φιλάθλους, οι οποίοι συμφώνησαν να μην αγωνιστούν οι ομάδες. Στη συνέχεια οι φίλαθλοι ξεκίνησαν μια από τις μεγαλύτερες αντιπολεμικές πορείες διαμαρτυρίας της εποχής και έφτασαν έως την Ομόνοια. Τον Ιούνιο του 1944 ο ποδοσφαιριστής της ΑΕΚ Σπύρος Κοντούλης σκοτώθηκε από γερμανικά πυρά καθώς επιχείρησε να δραπετεύσει από φορτηγό που τον οδηγούσε μαζί με άλλους αιχμαλώτους στο σκοπευτήριο της Καισαριανής για να εκτελεστούν.
1945–1960
Μεταπολεμικά ιδρύθηκε και λειτούργησε για σύντομο χρονικό διάστημα και τμήμα γυναικείου μπάσκετ. Το 1949 και το 1950 το ποδοσφαιρικό τμήμα κατακτά το κύπελλο Ελλάδας.
Το 1955 ο αθλητής στίβου της ΑΕΚ, Γιώργος Παπαβασιλείου, βραβεύεται από τον ΠΣΑΤ ως ο καλύτερος αθλητής της χρονιάς. Το 1958 η ομάδα μπάσκετ αναδεικνύεται για πρώτη φορά πρωταθλήτρια Ελλάδας. Το 1959 η ομάδα του πινγκ πονγκ καταλαμβάνει την 3η θέση στο ελληνικό πρωτάθλημα.
1961–1970
Το τμήμα ποδηλασίας της ΑΕΚ διανύει την καλύτερη περίοδο της ιστορίας του και κατακτά αρκετά πρωταθλήματα Ελλάδας. Το 1962 επίσης τοποθετήθηκε στο γήπεδο της Νέας Φιλαδέλφειας χλοοτάπητας ενώ ολοκληρώθηκε η κατασκευή των κερκίδων αυξάνοντας τη χωρητικότητα σε 40.000 θεατές.
Η ομάδα μπάσκετ της ΑΕΚ καταξιώνεται σε Ελλάδα και Ευρώπη καθώς κατακτά τη δεκαετία αυτή το πρωτάθλημα Ελλάδος τις χρονιές 1963, 1964, 1965, 1966, 1968, 1970. Σε ευρωπαϊκό επίπεδο αγωνίζεται στο φάιναλ φορ του Κυπέλλου Πρωταθλητριών το 1966 ενώ το 1968 κατακτά το Κύπελλο Κυπελλούχων και γίνεται η πρώτη ελληνική ομάδα που κατακτά ευρωπαϊκό τρόπαιο σε όλα τα αθλήματα.
Το τμήμα ποδοσφαίρου κατακτά δύο πρωταθλήματα (1963, 1968) και δύο κύπελλα (1964, 1966), ενώ το 1967 αγωνίστηκε στον τελικό του Βαλκανικού Κυπέλλου. Το 1969 ιδρύεται το τμήμα πυγμαχίας.
1971–1980
Το 1971 η ομάδα ποδοσφαίρου κατακτά το πρωτάθλημα Ελλάδας. Το 1974 ο Λουκάς Μπάρλος αναλαμβάνει τη θέση του προέδρου της ΑΕΚ. Την περίοδο 1976–77 η ομάδα ποδοσφαίρου με πρωταγωνιστές τους Θωμά Μαύρο και Μίμη Παπαϊωάννου γίνεται η πρώτη και μοναδική ελληνική ομάδα που συμμετείχε στα ημιτελικά του Κυπέλλου ΟΥΕΦΑ, ξεπερνώντας τα εμπόδια των Δυναμό Μόσχας, Ντέρμπι Κάουντι, Ερυθρού Αστέρα, Κουίνς Παρκ Ρέιντζερς για να αποκλειστεί από την Γιουβέντους.
1981–1990
Το 1981 η ομάδα μπάσκετ της ΑΕΚ κατακτά το κύπελλο Ελλάδας. Επίσης το 1982 ιδρύεται ο σύνδεσμος οργανωμένων οπαδών της ΑΕΚ ORIGINAL 21. Το 1975 είχε γίνει προσπάθεια για δημιουργία συνδέσμου οργανωμένων οπαδών ο οποίος δημιουργήθηκε τελικά και ονομάστηκε GATE 21. Το 1983 η ομάδα ποδοσφαίρου της ΑΕΚ κατακτά το κύπελλο Ελλάδας. Το 1989 ολοκληρώθηκε η κατασκευή του κλειστού γηπέδου μπάσκετ της ΑΕΚ που πήρε το όνομα Γιώργος Μόσχος προς τιμήν του πρόωρα χαμένου αθλητή. Το 1989 η ποδοσφαιρική ομάδα κατακτά ένα ακόμη πρωτάθλημα Ελλάδος.
1991–2000
Η ομάδα ποδοσφαίρου κατακτά 3 συνεχόμενα πρωταθλήματα τις χρονιές 1992, 1993, 1994. Το τμήμα πυγμαχίας κατακτά το πρωτάθλημα Ελλάδας το 1995, το 1999 και το 2000.Το 1997 ιδρύεται το τμήμα ξιφασκίας. Το 1999 το τμήμα βόλεϊ αγωνίζεται στον τελικό του κυπέλλου Ελλάδας, ενώ το 2000 καταλαμβάνει την 3η θέση στο Κύπελλο Κυπελλούχων. Το 1999 η ΑΕΚ έδωσε φιλικό αγώνα ανθρωπιστικού χαρακτήρα με την Παρτιζάν στο Βελιγράδι, το οποίο βομβαρδιζόταν από το ΝΑΤΟ, σπάζοντας το διεθνές εμπάργκο κατά της Σερβίας.
Το 2000 η ομάδα μπάσκετ της ΑΕΚ κατακτά για δεύτερη φορά στην ιστορία της το Κύπελλο Κυπελλούχων Ευρώπης και το κύπελλο Ελλάδας. Το 2000 η ποδοσφαιρική ομάδα κατακτά το κύπελλο Ελλάδας. Το 2000 στην Ολυμπιάδα του Σίδνεϊ ο πυγμάχος της ΑΕΚ Τιγκράν Ουζλιάν κατακτά την 4η θέση διάκριση που αποτελεί την υψηλότερη για Έλληνα πυγμάχο αλλά και για αθλητή της ΑΕΚ σε Ολυμπιάδα.
2001–2010
thumb|right|140px|[[Μιχάλης Κακιούζης]] thumb|140px|[[Βασίλης Τσιάρτας]]
Το 2001 η ομάδα μπάσκετ της ΑΕΚ κατακτά το κύπελλο Ελλάδας. Το 2002 η ομάδα μπάσκετ κατακτά για 8η φορά το πρωτάθλημα Ελλάδος στο μπάσκετ. Το 2002 η ομάδα ποδοσφαίρου της ΑΕΚ κατακτά το κύπελλο Ελλάδας.
Το 2003 κατεδαφίζεται το –χτυπημένο κατά ένα μέρος από το σεισμό του 1999– στάδιο Νίκος Γκούμας και μαζί με αυτό το κλειστό γήπεδο Γιώργος Μόσχος, μετά και την καταρχήν ένταξη του "Νέου Γηπέδου ΑΕΚ" στα Ολυμπιακά έργα για τους αγώνες της Αθήνας 2004 ως επίσημου προπονητηρίου του ποδοσφαιρικού τουρνουά. Αργότερα όμως το στάδιο αφαιρέθηκε από το φάκελο των αγώνων, αντικαθιστώμενο από το Γήπεδο Καραϊσκάκη και ενώ η ανέγερση νέας έδρας της ομάδας ολοκληρώθηκε τον Σεπτέμβριου του 2020.
Οι ποδοσφαιριστές της ΑΕΚ Θοδωρής Ζαγοράκης, Βασίλης Τσιάρτας, Μιχάλης Καψής, Κώστας Κατσουράνης και Βασίλης Λάκης ολοκληρώνοντας την περίοδο 2003–04, αγωνίστηκαν στο Ευρωπαϊκό πρωτάθλημα ποδοσφαίρου του 2004 και αναδείχθηκαν πρωταθλητές Ευρώπης έχοντας σημαντική συνεισφορά. Το 2005 ιδρύεται το τμήμα σκάκι το οποίο το 2006 συμμετείχε στον τελικό κυπέλλου Ελλάδας και από το 2010 αγωνίζεται στην Α' Εθνική.
2011–2020
Το 2011 η ομάδα ποδοσφαίρου της ΑΕΚ κατακτά το κύπελλο Ελλάδας. Η ομάδα χάντμπολ κατακτά το πρώτο πρωτάθλημα Ελλάδας στην ιστορία της. Το τμήμα στίβου της ΑΕΚ κατακτά για πρώτη φορά το Πανελλήνιο πρωτάθλημα ανοικτού στίβου γυναικών και το Πανελλήνιο πρωτάθλημα κλειστού στίβου γυναικών ενώ για δεύτερη φορά κατακτά το Πανελλήνιο πρωτάθλημα ανώμαλου δρόμου γυναικών.
Το 2012 η γυναικεία ομάδα βόλεϊ της ΑΕΚ κατακτά το πρωτάθλημα Ελλάδας καθώς και το Σούπερ Καπ Ελλάδας νικώντας τον Ολυμπιακό στον τελικό με 3-1 σετ. Το τμήμα στίβου της ΑΕΚ κατακτά για δεύτερη φορά το Πανελλήνιο πρωτάθλημα ανοικτού στίβου γυναικών. Το τμήμα στίβου της ΑΕΚ κατακτά για τρίτη φορά το Πανελλήνιο πρωτάθλημα ανώμαλου δρόμου γυναικών. Το τμήμα ξιφασκίας της ΑΕΚ κατακτά για πρώτη φορά το Πανελλήνιο Πρωτάθλημα Σπάθης Γυναικών.
Το 2013 η ομάδα χάντμπολ της ΑΕΚ κατακτά το δεύτερο κύπελλο Ελλάδας νικώντας τον ΠΑΟΚ 27-23 στον μεγάλο τελικό στο κλειστό της Κέρκυρας καθώς και το πρωτάθλημα κάνοντας νταμπλ μετά από 35 χρόνια σε ομαδικό άθλημα από το 1978 όταν το κατέκτησε στο ποδόσφαιρο με τον Λουκά Μπάρλο. Το τμήμα στίβου της ΑΕΚ κατακτά για τρίτη φορά το Πανελλήνιο πρωτάθλημα ανοικτού στίβου γυναικών. Το τμήμα ξιφασκίας της ΑΕΚ κατακτά για δεύτερη φορά το Πανελλήνιο Πρωτάθλημα Σπάθης Γυναικών. Η ομάδα ποδοσφαίρου υποβιβάζεται στη Β' Εθνική για πρώτη φορά και εν συνεχεία στη Γ' Εθνική λόγω οικονομικών προβλημάτων.
Το 2014 η ομάδα χάντμπολ της ΑΕΚ κατακτά το τρίτο κύπελλο Ελλάδας νικώντας τον Διομήδη Άργους στα Άνω Λιόσια. Το αντρικό τμήμα βόλεϋ της ΑΕΚ κατακτά το Λιγκ Καπ, νικώντας τον Φοίνικα Σύρου με 3-2 σετ. Αυτός είναι ο πρώτος τίτλος του τμήματος. Το τμήμα στίβου της ΑΕΚ κατακτά για τέταρτη συνεχή χρονιά το Πανελλήνιο πρωτάθλημα στίβου γυναικών. Το τμήμα ξιφασκίας της ΑΕΚ κατακτά για τρίτη φορά το Πανελλήνιο Πρωτάθλημα Σπάθης Γυναικών.
Το 2015 το τμήμα στίβου κατακτά για δεύτερη φορά το Πανελλήνιο πρωτάθλημα κλειστού στίβου γυναικών. Το τμήμα ξιφασκίας της ΑΕΚ κατακτά για τέταρτη φορά το Πανελλήνιο Πρωτάθλημα Σπάθης Γυναικών.
Το 2016 η ομάδα ποδοσφαίρου της ΑΕΚ κατακτά το κύπελλο Ελλάδας. Το τμήμα στίβου κατακτά για τρίτη φορά το Πανελλήνιο πρωτάθλημα κλειστού στίβου γυναικών. Το τμήμα ξιφασκίας της ΑΕΚ κατακτά για πέμπτη φορά το Πανελλήνιο Πρωτάθλημα Σπάθης Γυναικών. Ιδρύονται 10 νέα τμήματα στην Ερασιτεχνική ΑΕΚ: Γυμναστικής, Υγρού Στίβου, Άρσης Βαρών και Δυναμικού Τριάθλου, Τάε Κβον Ντο, Πάλης, Βραζιλιάνικου Ζίου Ζίτσου, Αντισφαίρισης, Αντιπτέρισης, Ράγκμπι.
Έντυπα
Όλα με τόπο έκδοσης την Αθήνα:
Οι διεθνείς επιτυχίες της Α.Ε.Κ.
Τέσσερα από τα τμήματα της ΑΕΚ έχουν βρεθεί τουλάχιστον σε ημιτελικό ευρωπαϊκής διοργάνωσης δώδεκα φορές και μία φορά σε Φάιναλ Φορ Διηπειρωτικού Κυπέλλου. Το τμήμα μπάσκετ έχει κατακτήσει 1 Διηπειρωτικό Κύπελλο το 2019 και 3 ευρωπαϊκά τρόπαια, το Κύπελλο Κυπελλούχων το 1968, το Κύπελλο Σαπόρτα το 2000 και το Μπάσκετμπολ Τσάμπιονς Λιγκ το 2018. Στον θεσμό της Ευρωλίγκα ήταν Φιναλίστ το 1998, 4η στο Final-4 της περιόδου 1965-66, ενώ το 2001 έφτασε μέχρι τα ημιτελικά του ίδιου θεσμού, ήταν επίσης Φιναλίστ Μπάσκετμπολ Τσάμπιονς Λιγκ το 2020 και τέλος το 1970 έφτασε μέχρι τους "4" του Κυπέλλου Κυπελλούχων. Το ποδοσφαιρικό τμήμα της ΑΕΚ ήταν Φιναλίστ στο Βαλκανικό Κύπελλο του 1966–67 και παραμένει το μοναδικό στην Ελλάδα που έχει αγωνιστεί στα ημιτελικά του Κυπέλλου ΟΥΕΦΑ. Το τμήμα του βόλεϊ ανδρών έφτασε έως την τρίτη θέση του Κυπέλλου Κυπελλούχων. Τέλος το τμήμα χάντμπολ, έχει κατακτήσει το Ευρωπαϊκό Κύπελλο το 2021, ενώ είχε φτάσει μέχρι τον τελικό του Τσάλεντζ Καπ το 2018 και μέχρι τα ημιτελικά του ίδιου θεσμού το 2019.
Διατελέσαντες πρόεδροι
Μέχρι το 1979 ο πρόεδρος της ΑΕΚ ηγούνταν όλων των τμημάτων του συλλόγου. Από το 1979 το τμήμα ποδοσφαίρου ανεξαρτητοποιήθηκε διοικητικά με τη δημιουργία της αντίστοιχης Ποδοσφαιρικής Ανώνυμης Εταιρείας (ΠΑΕ). Το ίδιο συνέβη για αυτό του μπάσκετ το 1992, όταν συστάθηκε Τμήμα Αμειβομένων Καλαθοσφαιριστών (ΤΑΚ) και από το 1997 Καλαθοσφαιρική Ανώνυμη Εταιρεία (ΚΑΕ). Η ΠΑΕ ΑΕΚ υποβιβάστηκε εξαιτίας χρεών στην ερασιτεχνική Γ΄ κατηγορία το 2013, οπότε και δημιουργήθηκε νέα με την άνοδο στην επαγγελματική Φούτμπολ Λιγκ την επόμενη χρονιά. Παράλληλα και για τον ίδιο λόγο, το μπασκετικό τμήμα μετείχε ως ερασιτεχνικό στη Β' Εθνική κατά το αγωνιστικό έτος 2012–13, ως Τμήμα Αμειβομένων Αθλητών (ΤΑΑ) στην Α2 για το επόμενο και με την επάνοδο στην Α1 κατηγορία, δημιουργήθηκε η νέα ΚΑΕ το 2014.
Υπάρχει διχογνωμία σχετικά με τον πρώτο χρονικά πρόεδρο, μεταξύ από τη μία την αθλητική βιβλιογραφία και τον σύλλογο, από την άλλη την αναρτημένη επιγραφή στα γραφεία της ερασιτεχνικής ΑΕΚ. Εδώ ακολουθείται η δεύτερη άποψη, καθώς περιλαμβάνει και τους δύο που αναφέρονται.
Α.Ε.Κ.
'''Τ.Α.Κ. και Α.Ε.Κ. Κ.Α.Ε.'''
Οι άλλες ΑΕΚ
Οι Κωνσταντινουπολίτες στις νέες περιοχές που εγκαταστάθηκαν οι φίλοι της ΑΕΚ, έδωσαν την ίδια επωνυμία σε τοπικά αθλητικά σωματεία που σύστησαν. Η Αθηνά (Νινίτσα) Σπανούδη του Κωνσταντίνου (από τους ιδρυτές και πρόεδρος του συλλόγου), σημειώνει το 1931 πως
χωρίς όμως να καταγράφει τις ενώσεις αυτές. Υπήρξαν ή ακόμα υπάρχουν οι εξής, τουλάχιστον:
Όπως προκύπτει από την ομοιότητα στα εμβλήματα, η δημοφιλία της προϋπάρχουσας Α.Ε.Κ. αποτέλεσε έμπνευση για τη δημιουργία των παρακάτω:
Σημειώσεις
<references group="σ" />
Εξωτερικοί σύνδεσμοι
Κατηγορία:Αθλητική Ένωση Κωνσταντινουπόλεως Κατηγορία:Αθλητικοί σύλλογοι Αθήνας Κατηγορία:Ελληνικοί προσφυγικοί αθλητικοί σύλλογοι Κατηγορία:Ιδρύσεις αθλητικών συλλόγων το 1924
Ταχυδρομικό και Φιλοτελικό Μουσείο της Ελλάδας
μικρογραφία|269x269εσ Το Φιλοτελικό και Ταχυδρομικό Μουσείο της Ελλάδας είναι μουσείο φιλοτελισμού και ταχυδρομικής ιστορίας στην Αθήνα, την πρωτεύουσα της Ελλάδας. Το Φιλοτελικό και Ταχυδρομικό Μουσείο ιδρύθηκε το 1978 και στεγάζεται στο κτίριο στη συμβολή της Πλατείας Σταδίου και της Οδού Φωκιανού, δίπλα ακριβώς από το Παναθηναϊκό Στάδιο (Καλλιμάρμαρο). ​